Broj: 01-3-80-4/2016

Sarajevo, 08. 01. 2016. godine

Na osnovu člana 95. Statuta Univerziteta u Sarajevu, Dekan Ekonomskog fakulteta Univerziteta u Sarajevu donosi

***R J E Š E NJ E***

*o imenovanju Komisije za prezentaciju i odbranu Projekta za studente III (treće) godine studija*

*školske 2015/16. godine – V semestar*

*AKADEMSKI STUDIJ EKONOMIJE I MENADŽMENTA*

*Odsjek Menadžment, Smjer Računovodstvo i revizija*

**I.**

Na osnovu prijedloga Katedre, imenuje se Komisija za prezentaciju i odbranu Projekta u sastavu:

1. dr Mehmed Jahić, redovni profesor Ekonomskog fakulteta Univerziteta u Sarajevu, koordinator Projekta
2. dr Meliha Bašić, redovni profesor Ekonomskog fakulteta Univerziteta u Sarajevu, član
3. dr Haris Jahić, vanredni profesor Ekonomskog fakulteta Univerziteta u Sarajevu, član
4. dr Lejla Demirović, viši asistent Ekonomskog fakulteta Univerziteta u Sarajevu, sekretar.

**II.**

Studenti su dužni dostaviti Projekat u 4 primjerka sekretaru projekta. Odbrana i prezentacija projekta traje maksimalno 15 minuta. Nakon odbrane i prezentacije projekta, Komisija svakom članu grupe postavlja pitanje.

Neuspješan projekat se može vratiti na popravni ispit.

*O b r a z l o ž e nj e*

Studenti treće godine u petom semestru su obavezni uraditi projekat radeći u timovima od 3-5 članova. Tema projekta mora biti direktno vezana za primjer iz prakse, a odobrava se u konsultaciji sa nastavnikom koji je zadužen za koordinaciju ovih aktivnosti. Na kraju semestra, studenti prezentiraju projekte pred tročlanom komisijom predmetnih nastavnika, koje imenuje dekan na prijedlog katedre.

Na osnovu izloženog doneseno je Rješenje kao u izreci.

Dostaviti: D E K A N

1. Članovima Komisije
2. Služba za rad sa studentima i planiranje nastave prof. dr Željko Šain
3. Oglasna ploča
4. Arhiva